**भारत सरकार**

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 1181

उत्‍तर देने की तारीख: 20.12.2018

**केन्द्रीयकृत शिक्षा गुणवत्ता निगरानी प्रणाली**

1181. डा॰ अमी याज्ञनिक

क्या मानव संसाधन विकास मंत्री यह बताने की कृपा करेंगे किः

(क) क्या देशभर में शिक्षा की गुणवत्ता को सुनिश्चित करने के लिए कोई मौजूदा केन्द्रीयकृत शिक्षा गुणवत्ता निगरानी प्रणाली साफ्टवेयर है;

(ख) यदि हां, तो तत्संबंधी ब्यौरा क्या है; और

(ग) यदि नहीं, तो सरकार इस तरह के केन्द्रीयकृत सिस्टम साफ्टवेयर की शुरुआत कब करेगी?

**उत्तर**

**मानव संसाधन विकास मंत्रालय में राज्य मंत्री**

**(डॉ. सत्य पाल सिंह)**

(क) से (ग): शैक्षणिक संस्‍थाओं के लिए केन्‍द्रीयकृत शैक्षिक गुणवत्‍ता निगरानी प्रणाली सॉफ्टवेयर नहीं है। तथापि, मानव संसाधन विकास मंत्रालय (एमएचआरडी) द्वारा कॉलेजों और विश्‍वविद्यालयों की शैक्षिक सूचनाओं को अखिल भारतीय उच्‍चतर शिक्षा सर्वेक्षण (एआईएसएचई), राष्‍ट्रीय संस्‍थागत रैंकिंग कार्यढांचा (एनआईआरएफ) और राष्‍ट्रीय मूल्‍यांकन और प्रत्‍यायन परिषद (एनएएसी) पोर्टलों के माध्‍यम से संग्रहित किया जाता है, जो उच्‍चतर शिक्षा की गुणवत्‍ता की निगरानी करने में विश्‍वविद्यालय अनुदान आयोग (यूजीसी) की सहायता करता है। संस्‍थाओं द्वारा शिक्षा की गुणवत्‍ता की निगरानी और उसमें सुधार हेतु कैंपस मैनेजमेंट सॉफ्टवेयर सहित विभिन्‍न साधनों का इस्‍तेमाल किया जाता हैं।

**\*\*\*\*\***